એક સત્તાવાર નિવેદન અનુસાર, ઊર્જા મંત્રાલયને આધીન એનર્જી ઇફિશિયન્સી બ્યુરો (BEE)એ આ સંદર્ભમાં એક રિસર્ચ કરાવ્યું છે. તેમાં એર કન્ડિશનરમાં તાપમાન 24 ડિગ્રી સેલ્સિયસ નિર્ધારિત કરવાની ભલામણ કરવામાં આવી છે. આ દિશામાં શરૂઆત કરતા એરપોર્ટ, હોટેલ, શોપિંગ મોલ સહિત ઘણી સરકારી ઇમારતોને સૂચિત કરવામાં આવશે. બેઠકમાં એસી મેકર્સને એર કન્ડીશનરમાં 24 ડિગ્રી સેલ્સિયસ તાપમાન રાખવાનું સૂચન આપવામાં આવ્યું હતું. આ સાથે તેની પર લેબલ લગાવી ગ્રાહકોને એવું જણાવવા કહેવામાં આવ્યું છે કે, પૈસાની બચત અને સ્વાસ્થ્ય માટે તાપમાન નિયત રાખવું વધુ સારું છે.